- Jeg synes godt nok, det er et træls valg for Danmark, siger Flemming Møller Mortensen, der er opstillet for Socialdemokraterne i Himmerlands kredsen. Tre ugers kamp for Flemming Møller Mortensen, der er opstillet i Himmerlands kredsen, er nu slut. Han venter stadig på at vide, om han har fået et mandat i folketinget. Men indtil da, er han ikke bleg for at sætte ord på nederlaget til rød blok. - Vi får nu en regering, der er ekstrem borgerlig regering, med Dansk Folkeparti og deres syn på at vi skal være os selv nok i Danmark i forhold til flygtninge og indvandrer, og med Liberal Alliance, og deres syn på økonomi og velfærd. Derudover, betegner Flemming Møller Mortensen Venstre som er et lille parti, der ikke bliver nogen stor kraft i en eventuel kommende borgerlig regering. Trods det, så glæder Flemming Møller Mortensen, at Socialdemokraterne går frem på landsplan. - Jeg er rigtig glad for at Socialdemokratiet på landsplan står så godt som det gør. Det er rigtig flot socialdemokratisk valg, det vil jeg gerne takke alle for, siger Flemming Møller Mortensen.

Referat:
Trods fremgang for Socialdemokraterne på landsplan, er Flemming Møller Mortensen ærgerlig over borgerlig sejr.